Rozhodnutie
o uplatňovaní ustanovení zmluvy o pohybe kapitálu na Alžírsko a francúzske zámorské departementy
RADA EURÓPSKEHO HOSPODÁRSKEHO SPOLOČENSTVA,
so zreteľom na zmluvu, a najmä na jej článok 227 ods. 2,
so zreteľom na návrh Komisie,
keďže v súlade s druhým pododsekom článku 227 ods. 2 je na Rade, aby stanovila podmienky, podľa ktorých sa ustanovenia zmluvy, okrem ustanovení uvedených v prvom pododseku, a najmä tie ustanovenia, ktoré sa týkajú kapitálu, uplatňovali v Alžírsku a vo francúzskych zámorských departementoch;
keďže návrh smernice o liberalizácii pohybu kapitálu predložený Komisiou, v súlade s článkom 69 zmluvy, Rade;
keďže právne predpisy o pohybe kapitálu platné v Alžírsku a vo francúzskych zámorských departementoch a zvláštne hospodárske podmienky týchto oblastí a potreby ich hospodárskeho a sociálneho rozvoja činia uplatňovanie ustanovení zmluvy, pokiaľ ide o kapitál v týchto oblastiach, za vhodné,
PRIJALA TOTO ROZHODNUTIE:
Článok 1
Články 67 až 73 zmluvy a ustanovenia článku 106, ktoré sa týkajú pohybu kapitelu, sa budú uplatňovať na Alžírsko a francúzske zámorské departementy.
Článok 2
Toto rozhodnutie nadobúda účinnosť 11. mája 1960.
V Luxemburgu 11. mája 1960